Föstudaginn 27. apríl næstkomandi hefst dagskrá sumarsins með keppni í straumkayak í Elliðaánum og morguninn eftir verður svo ræst í Reykjavíkurbikar frá geldinganesinu . Báðar keppnirnar gilda til til íslandsmeistara og verður spennandi að sjá hvort nýir ræðarar blanda sér í baráttuna um íslandsmeistaratitil eða hvort þeim reyndari takist að halda sínu . En aðalatriðið er að sem flestir komi og taki þátt eða horfi á og eigi skemmtilegan dag saman . Eftir keppni í Reykjavíkurbikar fer verðlaunaafhending fram og öllum viðstöddum boðið uppá hamborgara eða pylsur , og gos . Elliðaárrodeo Keppni hefst í holunni fyrir neðan rafstöðina í elliðaánum kl. 13 . Keppnin verður með hefðbundnu sniði og einhver reyndur dómari fenginn til að dæma um hver er heitastur í holunni ! . Keppt verður í kvenna og karlaflokki og einnig verða bestu nýliðarnir verðlaunaðir sérstaklega , og jafnvel valin sundkóngur og drottning mótsins fyrir þokkafylsta sundstílinn ef einhverjir ákveða að gleðja áhorfendur með svoleiðis æfingum . Reykjavíkurbikar Sjókayaksumarið verður svo opnað með Reykjavíkurbikarnum laugardaginn 28 apríl.kl 13.00 Þar verður keppt í 10km kappróðri karla og kvenna og einnig boðið uppá nýjan flokk 50 ára og eldri . Í styttri vegalendinni ( c.a. 3km ) verður keppt í fullorðinsflokki , og þar verður einnig boðið uppá nýjan flokk unglinga 16 ára og yngri . Dóri á Ísafirði tekur Grænlendinginn sinn til kostanna . Glæsilegur farkostur og skemmtilegt viðtal sem blaðamaður Fréttabréfsins tók við hann : Innilegur sæluhrollur fór um Halldór Sveinbjörnsson prentsmiðjustjóra með meiru á Ísafirði þegar hann fyrst leit augum grænlenska kayakinn sinn í október . Síðan þá hefur hann róið eftir megni en alls kyns vesen , s.s. vinnan og flutningar úr einu húsi í annað , stal frá honum dýrmætum róðratíma . Hann féllst samt á að deila reynslunni af Grænlendingnum með öðrum kayakræðurum . Sjá allan textann og myndir í Ferðasögum eða smellið beint á þennan tengil